Document ID: 32012R0071

UREDBA KOMISIJE (EU) št. 71/2012
z dne 27. januarja 2012
o spremembi Priloge I k Uredbi (ES) št. 689/2008 Evropskega parlamenta in Sveta o izvozu in uvozu nevarnih kemikalij
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 689/2008 Evropskega parlamenta in Sveta z dne 17. junija 2008 o izvozu in uvozu nevarnih kemikalij (1) ter zlasti člena 22(4) Uredbe,
ob upoštevanju naslednjega:
(1)
Rotterdamska konvencija o postopku soglasja po predhodnem obveščanju za določene nevarne kemikalije in pesticide v mednarodni trgovini, ki je bila podpisana 11. septembra 1998 in odobrena v imenu Skupnosti s Sklepom Sveta 2003/106/ES (2), se izvaja z Uredbo (ES) št. 689/2008.
(2)
Prilogo I k Uredbi (ES) št. 689/2008 je treba spremeniti, da bi se upoštevali ureditveni ukrepi za nekatere kemikalije, sprejeti v skladu z Uredbo (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (3), Direktivo 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (4) in Uredbo (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (5).
(3)
Snovi diklobenil, dikloran, etoksikvin in propizoklor niso bile vključene kot aktivne snovi v Prilogo I k Direktivi Sveta 91/414/EGS z dne 15. julija 1991 o dajanju fitofarmacevtskih sredstev v promet (6) in se tako ne smejo uporabljati kot pesticidi ter jih je treba dodati na seznama kemikalij iz delov 1 in 2 Priloge I k Uredbi (ES) št. 689/2008. Vključitev diklobenila, diklorana, etoksikvina in propizoklora v Prilogo I je bila začasno odložena zaradi vložitve nove vloge za vključitev v Prilogo I k Direktivi 91/414/EGS na podlagi člena 13 Uredbe Komisije (ES) št. 33/2008 z dne 17. januarja 2008 o podrobnih pravilih za izvajanje Direktive Sveta 91/414/EGS glede rednega in pospešenega postopka za oceno aktivnih snovi, ki so bile del programa dela iz člena 8(2) navedene direktive, vendar niso bile vključene v Prilogo I (7). O tem novem zahtevku je bilo ponovno odločeno tako, da se snovi diklobenil, dikloran, etoksikvin in propizoklor ne vključijo kot aktivne snovi v Prilogo I k Direktivi 91/414/EGS, zaradi česar se diklobenil, dikloran, etoksikvin in propizoklor ne smejo uporabljati kot pesticid ter da ni več razloga, da jih ne bi vključili v Prilogo I. Snovi diklobenil, dikloran, etoksikvin in propizoklor je zato treba dodati na seznama kemikalij iz delov 1 in 2 Priloge I k Uredbi (ES) št. 689/2008.
(4)
Snov metilbromid ni bila vključena kot aktivna snov v Prilogo I k Direktivi 91/414/EGS niti v priloge I, IA ali IB k Direktivi 98/8/ES in se tako ne sme uporabljati kot pesticid ter jo je zato treba dodati na seznama kemikalij, vključena v dela 1 in 2 Priloge I k Uredbi (ES) št. 689/2008. Vključitev metilbromida v Prilogo I je bila odložena, ker je bil v skladu s členom 13 Uredbe (ES) št. 33/2008 vložen nov zahtevek za vključitev v Prilogo I k Direktivi 91/414/EGS. O tem novem zahtevku je bilo ponovno odločeno tako, da se snov metilbromid ne vključi kot aktivna snov v Prilogo I k Direktivi 91/414/EGS, zaradi česar se ne sme uporabljati kot pesticid ter da ni več razloga, da metilbromida ne bi vključili v Prilogo I. Snov metilbromid je zato treba dodati na seznama kemikalij iz delov 1 in 2 Priloge I k Uredbi (ES) št. 689/2008.
(5)
Snov cianamid ni bila vključena v Prilogo I k Direktivi 91/414/EGS kot aktivna snov in je tako uporaba te snovi kot pesticid strogo omejena, zato jo je treba dodati na seznama kemikalij iz delov 1 in 2 Priloge I k Uredbi (ES) št. 689/2008, saj so skoraj vse njene uporabe prepovedane, kljub temu da je že bila opredeljena in priglašena za presojo v skladu z Direktivo 98/8/ES ter lahko države članice zanjo še naprej izdajajo dovoljenja, dokler ne bo sprejeta odločitev v skladu z navedeno direktivo. Vključitev cianamida v Prilogo I je bila odložena, ker je bil v skladu s členom 13 Uredbe (ES) št. 33/2008 vložen nov zahtevek za vključitev v Prilogo I k Direktivi 91/414/EGS. Ta novi zahtevek je vlagatelj umaknil, tako da ni več razloga, da snovi ne bi vključili v Prilogo I. Snov cianamid je zato treba dodati na seznama kemikalij iz delov 1 in 2 Priloge I k Uredbi (ES) št. 689/2008.
(6)
Snov flurprimidol ni bila vključena kot aktivna snov v Prilogo I k Direktivi 91/414/EGS in se ne sme uporabljati kot pesticid ter jo je zato treba dodati na seznama kemikalij iz delov 1 in 2 Priloge I k Uredbi (ES) št. 689/2008. Vključitev flurprimidola v del 2 Priloge I je bila odložena, ker je bil v skladu s členom 13 Uredbe (ES) št. 33/2008 vložen nov zahtevek za vključitev v Prilogo I k Direktivi 91/414/EGS. O tem novem zahtevku je bilo ponovno odločeno tako, da se snov flurprimidol ne vključi kot aktivna snov v Prilogo I k Direktivi 91/414/EGS, zaradi česar se ne sme uporabljati kot pesticid ter da ni več razloga, da flurprimidola ne bi vključili v del 2 Priloge I. Snov flurprimidol je zato treba dodati na seznam kemikalij iz dela 2 Priloge I k Uredbi (ES) št. 689/2008.
(7)
Snov triflumuron je bila vključena kot aktivna snov v Prilogo I k Direktivi 91/414/EGS in je tako ni več prepovedano uporabljati kot pesticid. Zato je treba aktivno snov triflumuron črtati iz dela 1 Priloge I k Uredbi (ES) št. 689/2008.
(8)
Snov triazoksid je bila odobrena kot aktivna snov v skladu z Uredbo (ES) št. 1107/2009 in je tako ni več prepovedano uporabljati kot pesticid. Zato je treba aktivno snov triazoksid črtati iz dela 1 Priloge I k Uredbi (ES) št. 689/2008.
(9)
Ukrepi iz te uredbe so v skladu z mnenjem odbora, ustanovljenega s členom 133 Uredbe (ES) št. 1907/2006 -
SPREJELA NASLEDNJO UREDBO:
Člen 1
Priloga I k Uredbi (ES) št. 689/2008 se spremeni v skladu s Prilogo k tej uredbi.
Člen 2
Ta uredba začne veljati na dvajseti dan po objavi v Uradnem listu Evropske unije.
Uporablja se od 1. aprila 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. januarja 2012

Labels: 3
1
6